[{"text_idx": "#000001", "text": "Hommik on lootustandev. Peseme vihma ka\u0308es poriseks muutunud telgipo\u0303lled puhtaks ja ronime ja\u0308a\u0308kose ko\u0303rval olevast parempoolsest lumeno\u0303lvast u\u0308les. Oli u\u0308sna hea lahe minek. Va\u0308lja arvatud Einaril muidugi, kes eilsest lebamisest endiselt va\u0308ga mo\u0303jutatud oli. U\u0308lemiste o\u0308o\u0308bimispaikade vaated olid to\u0303esti nii kenad, nagu netireklaamides lubatud. Kell 12.10 heidab grupijuht ja\u0308lle pikali. Eva istub niisama maha. Teised hakkavad Mestia kuru poole liikuma. To\u0303useme mo\u0308o\u0308da vana, sammaldunud, kuid s iiski aimatavat rada mo\u0308o\u0308da piki moreenivalli kaljudeni."}, {"text_idx": "#000002", "text": "Liustiku poole ja\u0308a\u0308b ja\u0308rsk ja pudisev konglomeraat. Teekonnal leiame massiliselt erinevat sorti lagunenud jalavarje. Kaljude all tuleb siiski natuke konglomeraadil ukerdada, et lumeno\u0303lvale jo\u0303uda. Paneme kepid kaljuo\u0303narusse, kassid alla ja vo\u0303tame seljakotist kirkad. Lumeno\u0303lv on selline 35-40 kraadi. Lumi on parasjagu nii sula, et saab astmeid lu\u0308u\u0308a ja ka kirka la\u0308heb sisse. Liigume piki no\u0303lva, u\u0308letades vahepeal pooleteisemeetrised no\u0303lvast alla suunduvaid kraave. Ja\u0308a\u0308tunud lumega sellel no\u0303lval liikuda ei tahaks."}, {"text_idx": "#000003", "text": "Kasse alla pannes oli na\u0308ha Mestia kohal samasugune must lima nagu u\u0308leeile o\u0303htugi. Meie kohal siras pa\u0308ike, aga selgest taevast tulid ka mo\u0303ned piisad. Kui olime ca kolmandiku no\u0303lvast u\u0308letanud, oli must lima katnud juba telkide juures oru ja liikus a\u0308hvardavalt u\u0308lespoole. Otsustasime otsa u\u0308mber po\u0308o\u0308rata. Kui tagasi kaljude juurde jo\u0303udsime, oli Mestia kurule viiv keel pilvedesse mattunud ja ka vihm oli kohal. Bashilli kuru oli kadunud. So\u0303ime natuke ja hakkasime alla tulema. Kui alla jo\u0303udsime, oli Mesti kuru taas selge ja paistis pa\u0308ike. Kirusime natuke, aga mitte kaua, sest ilm ja\u0308tkas vaheldumisi pa\u0308ikese, vihma ja vikerkaarega. Vikerkaar ja vaade liustikule hakkas juba ma\u0308lus kasevo\u0303sa ja moreenisegust liustikku tahaplaanile suruma. Ku\u0308ll aga hoolitsesid grupiliikmed selle eest, et ma\u0308lluso\u0308o\u0308biv pilt va\u0308ga u\u0308heku\u0308lgne ja staatiline ei saaks. Nimelt sa\u0308ttis Meelis W ennast vo\u0303imalikult moreenivalli servale vaadet nautima ja mulle tundus see va\u0308ga hea kompositsioonina. Hakkasin fotokat sa\u0308ttima ja kui pilgu taas u\u0308les to\u0303stsin na\u0308gin MeelisW kurja pilku, millega kaasnes etteheide, et ja\u0308lle plaanitakse temast pornograafilist u\u0308lesvo\u0303tet teha. Seda plaani mul polnud ja pikalt etteheitesse su\u0308u\u0308vimata tegin kiire klo\u0303psu. Meelis W oli veelgi kiirem ja nii salvestus ja\u0308rjekordne pilt rebadel pu\u0308kstega matkajast. Kui uued pu\u0308ksid jalga said, palusin endine kompositsioon taastada ja tegin u\u0308he korraliku pildi ka."}, {"text_idx": "#000004", "text": "vihm ja\u0308rele, kasutame sobivat hetke asjade kuivatamiseks. Paraku\njuhtub ka va\u0308ike a\u0308pardus. Nimelt saavad mo\u0303ne matkaja sokid\nniisugusesse konditsiooni, et jalga to\u0303mmates po\u0303hjustavad jalalaba\nmarrastuse. Ja\u0308llegi teen enesele ma\u0308rkuse, et vaadata, mida kodus\nu\u0308tleb niisuguse ohu kohta matkatarkuste ka\u0308siraamat. Selgub, et\nhoiatus on ta\u0308iesti olemas \u2013 kaasaja sokid on nii tugevad, et katki\nei la\u0308he. Raamat seega ei valeta."}, {"text_idx": "#000005", "text": "Juhan luusib kivide vahel ja leiab suure teeklaasi, huvitav leid. Tunnen, et hakkab nohu tulema ja uurin, et kuidas teiste tervislik seisund on. Grupijuht lubab o\u0303htuks ravimiga kakaod."}, {"text_idx": "#000006", "text": "Lebotame ja vahime kaarte. Tahtmine Kulaki kuru u\u0308letamist proovida on juba u\u0308sna va\u0308ikeseks ja\u0308a\u0308nud, teised plaanitud kurud tunduvad va\u0308hemalt kaardil OK. Ainus ha\u0308da on, et ka ko\u0303ige optimistlikuma hinnangu kohaselt kuluks Tetnuldi alla jo\u0303udmiseks 7-8 pa\u0308eva, mis ta\u0308hendab, et kurude kaudu ilmselt Tetnuldile ei jo\u0303ua. To\u0303siselt konkureeriv on idee minna Zabezi ja sealt autodega Adishi. Alternatiiv poolepa\u0308evasele autoso\u0303idule on kahepa\u0308evane jalutuska\u0308ik alpiaasadel mo\u0308o\u0308da (kunagisi) hobuseradu. O\u0303htuks antakse ravikakaod ja nohualge taltub."}, {"text_idx": "#000007", "text": "Siinkohal on paslik pealtna\u0308gija jutu ja\u0308rgi su\u0308ndmusi rekonstrueerides ja\u0308lle grupijuhi pa\u0308eva kulminatsioon kirja panna. Peale meie suundumist Mestia kurule ku\u0308geles Einar niisama natuke aega kividel. Pa\u0308ike aga ko\u0303rvetas ja\u0308rjest rohkem ja nii laotas ta laiali ko\u0303ikvo\u0303imalikud riideesemed ja magamiskotid ning lo\u0303puks vo\u0303ttis ka enese riidest lahti, et natuke tuulduda ja pa\u0308ikesevanne vo\u0303tta. Kuni lahtiriietumiseni la\u0308ks ko\u0303ik plaanipa\u0308raselt. Pa\u0308ike paistis ja tuul va\u0308ga ei puhunud. Kui riided seljast a\u0308ra said ja ko\u0303ik mo\u0303nusaks a\u0308raolemiseks valmis, ilmus ei tea kust ja ei tea miks va\u0308lja parv ka\u0308rbseid ja hakkas u\u0308mber Einari tiirutama. Vo\u0303itlus olevat la\u0308inud pa\u0308ris a\u0308gedaks. Kui siis osa ka\u0308rbseid surnud ja osa taandunud, viskas Einar vo\u0303idukalt penole pikali. Pea kuklasse ja nina taeva poole po\u0308o\u0308ranud, na\u0308gi ta pa\u0308ikest vilksamisi paksu musta lima sisse kadumas. Langesid esimesed piisad ning nu\u0308u\u0308d tuli kiirelt tegutseda. Kui laialilaotamine oli vo\u0303tnud a\u0308ra tubli tu\u0308ki pa\u0308ikeselisest pa\u0308evast, siis kokkukorjamine ja riietumine ei kulutanud vihmahoost kolme minutitki. U\u0308rituse lo\u0303ppedes olevat riided endisest veelgi niiskemad olnud ja grupijuht apaatsuseni va\u0308sinud. Just niisugusena me ta keset pa\u0308ikesepaistelist pa\u0308eva Mestia kuru u\u0308rituselt tagasi tulles telgist leidsimegi."}]